CELEX: 62014CA0312
Language: fi
Date: 2015-12-03 00:00:00
Title: Asia C-312/14: Unionin tuomioistuimen tuomio (neljäs jaosto) 3.12.2015 (ennakkoratkaisupyyntö, jonka on esittänyt Ráckevei járásbíróság – Unkari) – Banif Plus Bank Zrt. v. Márton Lantos ja Mártonné Lantos (Ennakkoratkaisupyyntö — Direktiivi 2004/39/EY — 4 artiklan 1 kohta ja 19 artiklan 4, 5 ja 9 kohta — Rahoitusvälineiden markkinat — Käsite ”sijoituspalvelu ja -toiminta” — Säännökset, joilla varmistetaan sijoittajansuoja — Menettelytapavelvoitteet tarjottaessa sijoituspalveluja asiakkaille — Velvollisuus arvioida tarjottavan palvelun soveltuvuutta tai asianmukaisuutta — Kyseisen velvollisuuden noudattamatta jättämisestä aiheutuvat sopimusoikeudelliset seuraukset — Kulutusluottosopimus — Valuuttamääräinen laina — Lainan asettaminen käytettäväksi ja lainan takaisinmaksu kansallisessa rahayksikössä — Vaihtokurssia koskevat lausekkeet)

1.2.2016   
            
            
               FI
            
            
               Euroopan unionin virallinen lehti
            
            
               C 38/6
            
         Unionin tuomioistuimen tuomio (neljäs jaosto) 3.12.2015 (ennakkoratkaisupyyntö, jonka on esittänyt Ráckevei járásbíróság – Unkari) – Banif Plus Bank Zrt. v. Márton Lantos ja Mártonné Lantos
   (Asia C-312/14) (1)
   
   ((Ennakkoratkaisupyyntö - Direktiivi 2004/39/EY - 4 artiklan 1 kohta ja 19 artiklan 4, 5 ja 9 kohta - Rahoitusvälineiden markkinat - Käsite ”sijoituspalvelu ja -toiminta” - Säännökset, joilla varmistetaan sijoittajansuoja - Menettelytapavelvoitteet tarjottaessa sijoituspalveluja asiakkaille - Velvollisuus arvioida tarjottavan palvelun soveltuvuutta tai asianmukaisuutta - Kyseisen velvollisuuden noudattamatta jättämisestä aiheutuvat sopimusoikeudelliset seuraukset - Kulutusluottosopimus - Valuuttamääräinen laina - Lainan asettaminen käytettäväksi ja lainan takaisinmaksu kansallisessa rahayksikössä - Vaihtokurssia koskevat lausekkeet))
   (2016/C 038/07)
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Ráckevei járásbíróság
   
      Pääasian asianosaiset
   
   
      Kantaja: Banif Plus Bank Zrt.
   
      Vastaajat: Márton Lantos ja Mártonné Lantos
   
      Tuomiolauselma
   
   Rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta 21.4.2004 annetun Euroopan parlamentin ja neuvoston direktiivin 2004/39/EY 4 artiklan 1 kohdan 2 alakohtaa on tulkittava siten, että luottolaitoksen pääasiassa kyseessä olevan kaltaisen valuuttamääräisen lainasopimuksen lausekkeiden perusteella toteuttamat tietyt valuuttaliiketoimet, joilla lainan määrä vahvistetaan varojen käytettäväksi asettamisajankohtana sovellettavan valuutan ostokurssin perusteella ja joilla kuukausierien määrät vahvistetaan kutakin kuukausierää laskettaessa sovellettavan kyseisen valuutan myyntikurssin perusteella, eivät ole mainitussa säännöksessä tarkoitettuja sijoituspalveluja tai -toimintaa, mikä kansallisen tuomioistuimen on kuitenkin vielä tarkistettava.
   
      (1)  EUVL C 303, 8.9.2014.